தமிழகத்தில் திருநங்கை சமூகத்தை சார்ந்த ஒருவர் பல்வேறு சோதனைகளையும் கடந்து காவல்துறையின் பல்வேறுக் கட்ட பயிர்ச்ச்சிகளையும் வெற்றிகரமாக நிறைவு செய்து இந்தியாவிலேயே முதல் முறையாக காவல்துறையில் உதவி ஆய்வாளராக பதிவு ஏற்றிருக்கும் இந்தத் தருணத்தில் புதுவை மாநிலத்தில் வசிக்கும் திருநங்கைகளுக்கு இந்த சமூகம் உண்மையில் மதிப்பு வழங்கி வருகிறதா என்ற கேள்வியை முன்வைக்க வேண்டிய கட்டாயம் ஏற்பட்டுள்ளது என்று சொன்னால் அது மிகையாகாது.இந்த கேள்வியை என்னை முன்னிறுத்த தூண்டியது சமீபத்தில் சாலையில் நடைபயணம் மேற்கொள்கையில் நான் கண்ட சம்பவம்.திருநங்கை ஒருவர் மிதிவண்டியில் சென்றுக் கொண்டு இருக்கிறார் அவரை பின்தொடர்ந்து வழிமறைத்த இருசக்கர வாகனத்தில் வந்த இரு சிறுவர்கள் அவர்களை சிறுவர்கள் என்று கூட சொல்ல முடியாது ஒரு 13 அல்லது 14 வயது நபர்கள் அந்தத் திருநங்கையைப் பார்த்து ஊழை இடுகின்றனர் அதற்கு அந்த திருநங்கை உங்கள் வயது என்ன என் வயது என்ன எதற்கு என்னைப்பார்த்து இப்படி கேலி செய்கிறீர்கள் என்று கேட்கிறார் அதற்கு அந்த 13 வயது நிறைவடைந்த நபர்கள் சாலையில் அனைவரும் பார்க்க சத்தம் போட்டு அவரை கிண்டலடித்துக் கொண்டே இருந்தனர் ஒரு நாகரிகம் கருதி அவர்கள் சொல்லிய வார்த்தைகளை இங்கு நான் பதிவிட விரும்பவில்லை.நான் தடுக்கலாம் என்று செல்கையில் அந்த இரு நபர்களும் இருசக்கர வாகனத்தில் விரைவாக சென்று விட்டனர்.அந்த திருநங்கை சாலையின் நடுவே அவமானம் தாங்க முடியாமல் சிறிது நேரம் செய்வதறியாமல் நின்று இருந்தார்.பின்னர் சிறிது நேரத்தில் மிதிவண்டியில் ஏறி கலக்கமாக அங்கிருந்து சென்று விட்டார் .